P R E D K L A D A C I A   S P R Á V A

Ministerstvo spravodlivosti Slovenskej republiky na základe § 102 ods. 1 písm. a) až l) a s) a ods. 2 zákona č. 475/2005 Z. z. o výkone trestu odňatia slobody a doplnení niektorých zákonov v znení zákona č. 93/2008 Z. z. predkladá do medzirezortného pripomienkového konania návrh vyhlášky Ministerstva spravodlivosti Slovenskej republiky, ktorou sa vydáva Poriadok výkonu trestu odňatia slobody.

Účelom navrhovanej právnej úpravy je upraviť postup pri prijímaní, umiestňovaní a premiestňovaní odsúdených, podrobnosti výkonu trestu odňatia slobody v ústave s minimálnym stupňom stráženia, stredným stupňom stráženia a maximálnym stupňom stráženia, zaobchádzanie s odsúdenými, zabezpečovanie práv odsúdených, nakladanie s peňažnými prostriedkami odsúdených, podrobnosti ohľadne zamestnávania odsúdených, o disciplinárnom konaní, diferencovanom výkone trestu odňatia slobody, dozore a kontrole nad výkonom trestu odňatia slobody, postupe pri úmrtí odsúdeného, prepúšťaní odsúdených a v neposlednom rade zaobchádzaní so špecifickými kategóriami odsúdených.

Návrh vyhlášky je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, zákonom o výkone trestu odňatia slobody, na vykonanie ktorého je navrhnutá, ďalšími zákonmi, a súčasne je v súlade s právom Európskych spoločenstiev a Európskej únie, ako aj so splnomocňovacím ustanovením príslušného zákona, na vykonanie ktorého sa táto vyhláška vydáva. 

Navrhovaná právna úprava nebude mať dopad na štátny rozpočet, rozpočty obcí alebo rozpočty vyšších územných celkov a nezakladá nároky na pracovné sily a organizačné zabezpečenie. Materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie.